b'\n_START_ARTICLE_\nAljo\xc5\xa1a\n_START_SECTION_\nIzvor imena\n_START_PARAGRAPH_\nIme Aljo\xc5\xa1a je prevzeto iz ruskega jezika. Razlagajo ga kot manj\xc5\xa1alnico iz imen Aleksej in Aleksander in sicer iz sestavine Ale- in s sufiksom -\xc5\xa1a.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Aljo\xc5\xa1a: 1.716. Med vsemi mo\xc5\xa1kimi imeni pa je ime Aljo\xc5\xa1a po pogostosti uporabe uvr\xc5\xa1\xc4\x8deno na 124 mesto.\n_START_SECTION_\nOsebni praznik\n_START_PARAGRAPH_\nKoledarsko je ime Aljo\xc5\xa1a uvr\xc5\xa1\xc4\x8deno k imenu Aleksander.'